
A Műemlékek Országos Bizottságának munkája a marosszentannai középkori templom falképeivel kapcsolatban

A dolgozat a Műemlékek Országos Bizottsága által 1894 és 1913 között létrehozott, a marosszentannai középkori templom falképeivel kapcsolatos írásos és képi dokumentumait vizsgálja, melyeket ma a Forster Gyula Nemzeti Örökségvédelmi és Vagyongazdálkodási Központ őriz. A Forster Központ gyűjteményeinek anyagából kirajzolódik, hogyan zajlott a 20. század elején egy aprócska, erdélyi templom falképeinek felújítása. A Tervtárban őrzött akvarell-másolatok és a Fotótár anyaga olyan részleteket örökítettek meg az utókor számára, melyek egyéb formában nem maradtak ránk. A dolgozat nagy hangsúlyt fektet a Forster Központ Könyvtárában mikrofilmen lévő MOB-iratokban található levelezésekre, melyek megmutatják, hogyan zajlott akkoriban egy kisebb méretű, fenntartandónak nem nyilvánított emlék felújítása.



